Twee sterf nadat vragmotor hulle trefOngeluk op die M7 in Durban (17 Junie 2017) “ŉ Motor het onklaar geraak en ŉ tweede motor het stilgehou om bystand te lewer, toe ŉ vragmotor albei voertuie en die mans getref het,” het Garrith Jamieson, woordvoerder van Rescue Care, gesê. “Paramedici is omstreeks 00:30 na die toneel ontbied.” Twee mans, een in sy 20’s en een in sy 50’s, het noodlottige beserings opgedoen en paramedici kon niks verder vir hulle doen nie. Hulle is op die toneel dood verklaar. “Een man, ook in sy 20’s, was onder die motor vasgekeer en die Durbanse brandweer moes spesiale toerusting gebruik om hom te bevry. Hy is met ernstige beserings na ŉ hospitaal geneem vir verdere behandeling,” het Jamieson bygevoeg. Die M7 is gesluit vir die polisie om hul ondersoek af te handel.